ועדת הכלכלה, כנסת 25, פרוטוקול מספר 236, 2023-11-21 00:00

דוד ביטן: אני פותח את ישיבת ועדת הכלכלה

דוד ביטן:  חילקנו את הדיון לשני חלקים כאשר בחלק הראשון נדון בנושא של התכלול ובחלק השני נסיים את נושא המעונות

דוד ביטן:       אחרי הישיבה הקודמת קיימתי ישיבה אצלי במשרד בה השתתפו משרד ראש הממשלה, מנכ"ל משרד הפנים, ראש מועצת תמר שהיום מקבל את כל המפונים לים המלח רצינו שהוא יאמר לנו היכן קיימות הבעיות ומה הפתרונות שכבר ניתנו בשטח

דוד ביטן:  החבר'ה הלכו לברר כמה דברים ומאחר ואני מאמין שהישיבה הזאת לא תהיה ארוכה נמשיך בישיבה הבאה את נושא המלונות

דוד ביטן:      הישיבות האלה הן כחלק מנושא בו דנה הוועדה וחלק מהדיון המהיר שהגישו 70 חברי כנסת, 80 חברי כנסת

דוד ביטן:  אני לא יודע איך חתמו

דוד ביטן:  השאר הם שרים

דוד ביטן:  היום יש כמעט 40 שרים

קארין אלהרר: אתה אומר שזה עוד לא נעצר

שלי טל מירון: יש מקום לצמצם

דוד ביטן: נכון

דוד ביטן:  אם נכניס את יש עתיד יהיו 50 שרים

דוד ביטן:  אתם רוצים לצמצם לא את מספר השרים אלא את מספר המשרדים

דוד ביטן:  יש הבדל

קארין אלהרר: אין מספר משרדים מיותרים?     

דוד ביטן: אין מיותר

דוד ביטן:  אף פעם אין מיותר

דוד ביטן:  אתם נתתם

דוד ביטן:  אז לא היית חברת כנסת אבל עם כל הכבוד, אצלכם היו כמעט אותם משרדים

דוד ביטן:  31

שלי טל מירון: גם מורשת, גם מסורת

דוד ביטן: לא קראתם להם בשם אחר

שלי טל מירון: אני לא בטוחה שהשרים בעצמם יודעים מה ההבדל בין המשרדים

דוד ביטן: תכל'ס היו 31 שרים

דוד ביטן:  אתם עובדים על זה שאנשים שוכחים מה היה

שלי טל מירון: לא, אנחנו לא שוכחים

שלי טל מירון:  אנחנו רק יודעים שהיינו פחות משרדים

דוד ביטן: היו 31 שרים, על מה את מדברת?     

שלי טל מירון: לא משנה

שלי טל מירון:  אנחנו במלחמה וזו סיטואציה אחרת

דוד ביטן: שישה סגני שרים ו-21 נורבגים

דוד ביטן:  בדיוק כמו שיש היום

שלי טל מירון: כן, אבל עכשיו אנחנו במלחמה

שלי טל מירון:  אנחנו מדברים על המלחמה ולא על מצב רגיל

דוד ביטן: על המלחמה, זה נכון

דוד ביטן:  צריך לעשות דברים

דוד ביטן:      זאת רק הייתה הערת אגב, לאור ההערות של שלי

שלי טל מירון: גם אני חייבת הערת אגב

דוד ביטן: הערת האגב הייתה תגובה להערת האגב שלך

קארין אלהרר: בוא לא נרחיב בהערת אגב

דוד ביטן: אמרתי לך, יש לי בעיה איתך

דוד ביטן:  את מראשון ואני צריך להתייחס אליך קצת שונה

דוד ביטן:      הפעם הזאת חברי הכנסת ידברו בסוף

דוד ביטן:  בסדר? אתם כבר דיברתם

דוד ביטן:  זו כבר ישיבה רביעית בנושא

דוד ביטן:  אנחנו נתחיל עם ראש המועצה, לפני שאני עובר למשרד ראש הממשלה ולאוצר

דוד ביטן:  ראש המועצה, תן לנו סקירה מה קורה אצלך

דוד ביטן:  זה במשולב עם הפתרונות שכבר נעשו בשטח בעניין הזה

דוד ביטן:       מבחינת משרד הפנים יש תקציבים שהם נותנים

דוד ביטן:  גם מבחינת משרדי ממשלה אחרים

דוד ביטן:  עלתה בעיה שקשורה למקדמה ולסיום של התקציבים למשל בנושא של משרד החינוך

דוד ביטן:  מצד שני ביקשתי ממשרד ראש הממשלה והאוצר שבכל מלון יהיה אחראי מלון שיפעל מול המועצה, מול משרדי הממשלה, ואמרתי להם שהם יחליטו מה שהם רוצים, או שהוא יהיה מטעם העירייה ויהיה זה עובד שיקבל תוספת לעבודה שלו

דוד ביטן:  יש לזה עלות תקציבית יותר גדולה בסך מיליון וחצי שקלים בכל הארץ וזה לא סכום גדול יחסית להוצאות המלחמה

דוד ביטן:  אמרתי שיחליטו אם יהיה זה עובד של העירייה, מה שנראה לי טוב יותר, או מישהו מהמלון

דוד ביטן:  תכף נראה מה התוצאות של הבדיקות וההחלטות שלהם

דוד ביטן:       ראש המועצה, תן הסבר וסקירה לחברי הכנסת ולוועדה

ניר ונגר: תודה כבוד היושב ראש, מכובדיי

ניר ונגר:  אני מאוד מעריך את העשייה ואת הכינוס זו הפעם הרביעית של הוועדה כדי לדון בנושא החשוב הזה

ניר ונגר:  בים המלח, מי שמתכלל בפועל את האירוע – ואנחנו נשמח גם לקבל את הבקשה מהממשלה, מהמדינה, ולעשות את זה באופן פורמלי – זאת הרשות המקומית שלידה פועלים גם נציגי פיקוד העורף וגם נציגי משרדי ממשלה הרלוונטיים לפחות באירוע שלנו

ניר ונגר:  יש לזכור שים המלח זה אזור שיודע לתת שירות לקרוב ל-20,000 אנשים כל יום

דוד ביטן: כמה מפונים יש לך?     

ניר ונגר: היום יש קרוב ל-13,000 מפונים, לפי הערכות

דוד ביטן: בכמה בתי מלון?     

ניר ונגר: ב-14 מלונות

ניר ונגר:  כמעט בכל המלונות במרחב

ניר ונגר:  צריך לזכור שהמפונים הם לא נופשים, הם לא אנשים שבאים לבלות והם לא אנשים שמוציאים כסף במרחב

ניר ונגר:  ים המלח הוא לא אזור בתאילנד, ולהיות חודש וחצי בתוך מלון, זה אירוע מאוד מאוד מורכב עם הטראומה שהאנשים האלה חוו

ניר ונגר:  הם בעצם עקורים, פליטים בארצם

ניר ונגר:  יחד עם זאת, אנחנו יחד עם משרדי הממשלה הרלוונטיים - הנגב והגליל, החינוך, הבריאות, הרווחה – כבר פתחנו 10 מוסדות לגיל הרך, שישה בתי ספר יסודיים ושבעה בתי ספר תיכוניים שכבר פועלים בשטח, חלקם בתוך המלונות, חלקם במבני ציבור וחלקם עדיין בהקמה

ניר ונגר:  אחד האתגרים הגדולים היום, אחרי שהילדים חזרו למסגרת ויש קצת פעילות הפוגה למבוגרים, זה מה עושים אחרי הצוהריים ומה עושים עם הנוער בערב

דוד ביטן: לזה אין לך פתרון

ניר ונגר: יש

ניר ונגר:  ברגעים אלה מוקם פארק בשטח של 10 דונם בסיוע משרד הנגב והגליל

ניר ונגר:  ייאמר גם לזכות אנשי האוצר שאנחנו גם מקבלים מקדמות ממשרד החינוך

דוד ביטן: כל מה שאתה מקים, הממשלה בעצם מממנת

ניר ונגר: את הרוב הממשלה מממנת

ניר ונגר:  כן

ניר ונגר:  המשרדים מממנים

ניר ונגר:  יש חלק שגם הרשות עצמה מממנת, בעיקר במקומות שמוקמים תשתיות שאחר כך יישארו

ניר ונגר:  בית ספר ל-300 ילדים שהקמנו בשבועיים על יבילים, אני מניח שבסוף האירוע הזה יבוא משרד החינוך שמימן את זה ויכול להיות שייקח את היבילים ואולי ישים אותם ביישובים הזמניים או יחזק איתם את הנגב המערבי

ניר ונגר:  הם לא יישארו

דוד ביטן: מה עם הפארק?     

ניר ונגר: הפארק זה משהו שיקום

ניר ונגר:  זה על שטח פרטי בו עומד להיות מלון בעתיד

ניר ונגר:      זה מסוג הדברים שקורים

דוד ביטן: העבודה שלך מול משרדי הממשלה כיום או בשבועיים האחרונים, איך היא מתבצעת?     

ניר ונגר: כל משרד ממשלתי, כולל משרד ראש הממשלה דרך החינוך, דרך התיירות, דרך הרווחה, לכולם יש נציג של המשרד שיושב אצלנו

ניר ונגר:  אותו נציג משתתף בישיבות היומיות של המשל"ט יחד עם פיקוד העורף ופעם בשבוע יש ישיבה אצלי במשרד ואנחנו מתכללים רק משרדי ממשלה והרשות את ההקצאות, את המשאבים, היכן יקימו בית ספר, מי יממן וכולי

דוד ביטן: אתה כראש מועצה מרכז אתה כל

ניר ונגר: כן

אלון שוסטר: אני רוצה לשאול מי הנציג בכל מלון

אלון שוסטר:  איך זה עובד?      

דוד ביטן: תכף נגיע למלונות

אלון שוסטר: האירוע הזה הוא מרשים ביותר אבל הוא יוצא דופן גם בגלל הריחוק וגם בגלל הריכוז

דוד ביטן: לגבי האנשים במלון, חכו לדיווח של משרד ראש הממשלה

אלון שוסטר: משרד ראש הממשלה ששומע את זה, צריך לחשוב איך לכל הרוחות אני עושה את זה כאשר מפוזרים במקומות שונים ואין את ההיררכיה הכול כך סדורה שיש לכם

יצחק פינדרוס: אלון, אני חייב לומר לך שבשבוע שעבר אני הייתי עם הוועדה שלי אצל בסיור

יצחק פינדרוס:  העבודה מהבחינה הזאת, כל מה שהעלינו כאן, היא דוגמה לכך שהעסק עובד

אלון שוסטר: אלה 10 אחוזים או 20 אחוזים מהמפונים

אלון שוסטר:  זאת דוגמה נהדרת אבל היא לא עוזרת למי שיושב במלון בטבריה לבד ואף אחד לא מסתכל עליו

דוד ביטן: הפעם אני באמת לא מבין אתכם

דוד ביטן:  בהתחלה באתם ואמרתם שצריך מישהו שיתכלל

דוד ביטן:  רואים שזה נעשה, אז אתם אומרים למה זה לא נעשה

קארין אלהרר: אין לו את אותם תנאים שיש לאחרים

דוד ביטן: קודם נשמע היכן יש ריכוז

דוד ביטן:  יש ריכוז בים המלח, יש ריכוז באילת, יש ריכוזים בתל אביב ושם זה קצת בעייתי ויש ריכוז בטבריה

דוד ביטן:  אנחנו מסתכלים מה קורה בים המלח

דוד ביטן:  בואו נבדוק ונשאל איך זה מתבצע ועכשיו נראה מה עושים במקומות בהם אין ריכוזים

יוראי להב-הרצנו: שאלה לראש המועצה

יוראי להב-הרצנו:  אדוני ראש המועצה, שאלה אינפורמטיבית

יוראי להב-הרצנו:  האם אתה יודע איפה כל אחד מהתושבים שלך שפונו נמצא?      

קארין אלהרר: ממנו לא פונו

קארין אלהרר:  הוא הקולט

שלום דנינו: הוא המועצה האזורית תמר

ניר ונגר: הכול מתחבר לכל

ניר ונגר:  אצלנו כמודל - ואני חושב שברגע שיש מודל, יותר קל להעתיק אותו ואז היכן שיש פערים, יודעים היכן להשלים - בכל מלון יש נציג של הרשות הקולטת, נציג של הרשות המפונה גם משדרות לצורך הדוגמה, גם מקריית שמונה ובטח גם מהמועצות האזוריות

ניר ונגר:  יש נציג מהקהילה המפונה שנמצאת במלון ויש נציג של פיקוד העורף

ניר ונגר:  מי שמתכלל את מה שקורה במלון, בסוף זה הבחור מפיקוד העורף בכל העניין של הסעות, חדרים וכולי

ניר ונגר:  אם יש משפחה שיש לה צורך רפואי ובאזור ים המלח אין לה מענה, זה מגיע למשל"ט האחוד של כולנו או מנציג הקהילה או מהנציגים של פיקוד העורף במלון עצמו ושם מקבל את זה נציג משרד התיירות שהוא אחראי על החדרים

יוראי להב-הרצנו:  בנקודה הזאת אתה יודע לומר מי נמצא אצלך ומהיכן הוא?     

ניר ונגר: לא

ניר ונגר:  מי שמכיר את המספרים האלה, זה נציג הרשות המפנה ופיקוד העורף

ניר ונגר:  אני מתעסק במעטפת

יוראי להב-הרצנו: הנקודה של הנתונים שאני כל הזמן מציג היא שאני מתרשם שאין אף גורם אחד - - -     

דוד ביטן: רבותיי, מה שהיה בהתחלה, זה לא מה שיש עכשיו

דוד ביטן:  לקח זמן להתארגן

דוד ביטן:  נכון להיום יש התארגנות

דוד ביטן:  אתם רואים שהמועצה כבר הקימה בתי ספר, היא גם מקבלת תקציבים לעניין הזה כך שזה לא מכספה אבל גם היא מממנת מעין מימון ביניים

דוד ביטן:  במקרה המועצה הזאת היא מועצה, לא אומר עשירה, אבל היא מסוגלת

דוד ביטן:      הייתה בעיה

דוד ביטן:  80 אחוזים הוא מקבל מקדמה כך שאם למשל הקימו בית ספר, הוא קיבל מקדמה בסך 80 אחוזים בלי בדיקה, אחר כך הוא מפחד שלגבי ה-20 אחוזים, כשהוא יבוא להתחשבן, יעשו לו בעיות

דוד ביטן:  את זה ביקשנו מהאוצר לבדוק ותכף נקבל תשובה בנושא הזה

דוד ביטן:  ביקשנו שלא יעשו לו בעיות אחר כך עם ה-20 אחוזים

דוד ביטן:  בסופו של דבר זה רץ

דוד ביטן:  הוא אמר שכרגע ש לו בעיה עם לא עם שעות הבוקר – שעות הבוקר מטופלות – אלא עם שעות הערב

יוראי להב-הרצנו: אין לי חלילה תלונות כלפי המועצה

דוד ביטן: מה שנשאר זה שאני ביקשתי שבכל מלון יהיה אדם שיהיה אחראי מלון

יוראי להב-הרצנו: גורם מתכלל

יוראי להב-הרצנו:  אני שואל לגבי הנתונים

דוד ביטן: את הנתונים יש

דוד ביטן:  הוא אומר לך שיש

שמוליק קלמי: אני אתייחס לזה

דוד ביטן: תתייחס לזה

דוד ביטן:  רח"ל

דוד ביטן:  תתייחס לשאלה הזאת

דוד ביטן:      גם משרד התיירות אמר שכל הנתונים בידינו

יוראי להב-הרצנו: לא

יוראי להב-הרצנו:  הוא אמר שזה בתהליך

דוד ביטן: לא

דוד ביטן:  הוא אמר שזה נגמר

דוד ביטן:  באותו יום הוא אמר שמחר זה מסתיים

יוראי להב-הרצנו: וקיבלת עדכון שזה הסתיים?     

דוד ביטן: בישיבה הבאה אני אדע

דוד ביטן:  עכשיו מדברים על המודל

שמוליק קלמי: ראשית, אני רוצה להביע הערכה לראש המועצה האזורית תמר על העשייה

שמוליק קלמי:  עושים עבודת קודש במועצה אזורית תמר בקליטת התושבים ובמתן המענה

שמוליק קלמי:       אני אפתח את דבריי בהסתכלות על העבר כדי להגיד היכן היינו והיכן אנחנו נמצאים עכשיו

שמוליק קלמי:  ככלל, תוכנית מלון אורחים, כפי שאתם יודעים, היא תוכנית שהייתה עתידה לפנות את האנשים לבתי הספר

שמוליק קלמי:  פינינו את האנשים לבתי המלון מתוקף ההבנה שהולכים לטווח זמן ארוך, מתוקף ההבנה שלא ניתן יהיה להשאיר את האנשים בבתי ספר לטווח זמן ארוך

שמוליק קלמי:  הייתה תוכנית כזאת של משרד הפנים, פס"ח, שזו אחריותו לקלוט את האנשים גם בבתי הספר וגם בבתי המלון כאשר בבתי המלון זה נראה מתקני קליטה לאומיים

שמוליק קלמי:  יש תכנית כזאת שהבאנו אותה אל הפועל בפינוי אפס-ארבע דרום ובפינוי אפס-שתיים צפון והם נקלטו בבתי המלון

שמוליק קלמי:       ככלל התפיסה של ניהול בבתי המלון על ידי פס"ח הייתה שמנהל המלון הוא זה שאחראי

שמוליק קלמי:  התפיסה הזאת לא באה לידי ביטוי

דוד ביטן: אנחנו לא שם

שמוליק קלמי: אנחנו לא שם ולכן אנחנו שינינו את התפיסה ויצרנו תפיסה בשלוש רמות ניהול

שמוליק קלמי:  היום 80 אחוזים מהתפיסה כבר ממומשים ברוב בתי המלון

שמוליק קלמי:  ראשית, הדרך או צורך התכלול או הניהול הנכונה ביותר ברמת בית המלון היא שהניהול ייעשה על ידי גורם מתוך הרשות המפונה

שמוליק קלמי:  לצורך העניין, רוב המועצות האזוריות או כל המועצות האזוריות בדרום וכל המועצות האזוריות – שזה קל יותר ניהולי כי זאת גם קהילה שהיא נוחה יותר לניהול וגם יש הכרות אינטימית יותר עם האנשים – אין מלון שהם לא שמו מנהל מטעמם

שמוליק קלמי:  הסוגייה הייתה עם שדרות ועם קריית שמונה

שמוליק קלמי:  שדרות נתנו מענה מלא

שמוליק קלמי:  אין מלון שאין בעל תפקיד משדרות שהוא מנהל את הקהילה שלהם

שמוליק קלמי:      בעיה הייתה בעיקר עם קריית שמונה וזאת בשני היבטים

שמוליק קלמי:  האחד, פינינו אותם אחרונים

שמוליק קלמי:  לא היו מלונות כמו בהתחלה כאשר יכולנו לפנות את קריית שמונה ל-800, ל-1,000 חדרים במלון אחד ואז אתה מייצר קהילה במקום אחד

שמוליק קלמי:  לכן שדרות והמועצות האזוריות, ברוב המלונות החילו את הניהול גם על תושבי קריית שמונה וקריית שמונה במלונות שיש לה רוב, שמו את הניהול המקומי שלהם כי בסוף הניהול הבסיסי יכול להיעשות רק על ידי הקהילה וזה גם מה שקורה במועצה אזורית תמר

דוד ביטן: הם מכירים את האנשים

שמוליק קלמי: הם מכירים את האנשים

אלון שוסטר: בסוף יש רשימה ויש טופס אקסל פשוט עם שמות של מלונות, קהילות ומרכז

אלון שוסטר:  אתם יודעים להגיד מי המרכז ומה הטלפון שלו?     

שמוליק קלמי: יש לנו את זה כי יש את המשל"טים – וזה המדרג השני – כאשר יש חמישה משל"טים כאלה של פיקוד העורף שפועלים בכל המרחבים עם חוליות השליטה ויושבים בבתי המלון

קארין אלהרר: לא הבנתי מה קורה עם קריית שמונה

שמוליק קלמי: אמרתי

שמוליק קלמי:  בקריית שמונה יש שני אופנים

שמוליק קלמי:  האחד, במקום שיש 20 משפחות, 40 משפחות שהן לא מה שנקרא הרוב, הם מוחלים תחת הניהול המקומי של הרשות הגדולה שנמצאת שם

שמוליק קלמי:  במלונות בהם יש רוב יחסי לתושבי קריית שמונה, הם שמו לעצמם ניהול קהילתי

קארין אלהרר: אתה יודע להגיד בכמה בתי מלון מפוזרים תושבי קריית שמונה?     

שמוליק קלמי: כן

שמוליק קלמי:  ב-171 מלונות אבל צריך לומר שמפוזרים בחמישה מוקדים עיקריים

שמוליק קלמי:  אנחנו מדברים על אילת, על ים המלח, על תל אביב, על ירושלים ועל טבריה

שמוליק קלמי:  אלה המקומות העיקריים

קארין אלהרר: מה מספר התושבים המפונים מקריית שמונה?     

שמוליק קלמי: אין לי כרגע את הנתון בפועל

שמוליק קלמי:  בסביבות ה-15,000 תושבים שנמצאים בבתי המלון

שמוליק קלמי:  השאר נמצאים בקהילה

שמוליק קלמי:  חלק גם נמצאים ברשות עצמה

דוד ביטן: יש עוד אפשרות והיא לקבל כסף וללכת לאן שרוצים

קארין אלהרר: אתה יודע שאף אחד עוד לא קיבל כסף?     

דוד ביטן: השבוע יקבלו

דוד ביטן:  עד שהגישו את הבקשות, עכשיו ישלמו לכולם

שמוליק קלמי: כל שאלה שתשאלו, אני אנסה לענות

שמוליק קלמי:  יש לי תשובה לכל שאלה

שמוליק קלמי:  תשאלו ואני אענה

שמוליק קלמי:      אנחנו דרשנו מעיריית קריית שמונה שתשים מנהל לכל אזור כזה כך שיהיה מנהל באזור ירושלים, מנהל באזור ים המלח, מנהל באזור טבריה

שמוליק קלמי:  יש להם את המנהלים

שמוליק קלמי:  אני ישבתי ביום חמישי בבוקר במשל"ט של ים המלח

שמוליק קלמי:  נציגת קריית שמונה שמתכללת את הכול במלונות עצמם ישבה בפורום הזה, כולל הנציגים של המועצות האזוריות, כולל כל משרדי הממשלה

שמוליק קלמי:  אנחנו יכולים לייצר רשימה כזאת של השמות

דבורה ביטון: למה יש בעייתיות עם אנשים שעזבו את המלונות ב-2 בנובמבר והם עדיין לא יכולים להגיש בקשה?     

שמוליק קלמי: אני אסביר את זה

שמוליק קלמי:  זה גם למה לא משלמים

שמוליק קלמי:  זה תחת אותה תשובה

יוראי להב-הרצנו: לגבי הנקודה של המתכללים בבתי המלון, אמורה להיות רשימה

יוראי להב-הרצנו:  אני חבר כנסת, כל אחד, נשמח לשבת איתם כשנלך לבתי המלון

יוראי להב-הרצנו:  להבנתי בהרבה מאוד מלונות אין היום כתובת אחת

שמוליק קלמי: אני מבקר בלא מעט בתי מלון

שמוליק קלמי:  הדבר הראשון שאני עושה, אני ניגש לחוליית השליטה של פיקוד העורף ואני שואל מי המתכלל במלון

שמוליק קלמי:  אומרים לי שזה יוסי, הוא מנהל הקהילה של בית המלון

יוראי להב-הרצנו: ולמה הוא אחראי? הוא אחראי על הקשר עם כל משרדי הממשלה? הוא יודע לתת תשובות?     

שמוליק קלמי: אני אסביר

דוד ביטן: על הקשר עם משרדי הממשלה, ראש העיר אחראי

שמוליק קלמי: לא

שמוליק קלמי:  זה גם וגם

דוד ביטן: אבל בעיקר ראש העיר עושה את העבודה

יוראי להב-הרצנו: איזה ראש עיר?     

דוד ביטן: הקולט

דוד ביטן:  זה כמובן בתיאום

יוראי להב-הרצנו: נציג העירייה הוא הגורם המתכלל?     

דוד ביטן: ראש העיר יחד עם פיקוד העורף, הם הגורמים המתכללים

שמוליק קלמי: חברים, יש כאן כמה מדרגים

דוד ביטן: לא נתתם לראש העיר להתייחס

דוד ביטן:  אתם קופצים מנושא לנושא

דוד ביטן:  הוא הי המסביר לכם בדיוק איך זה נעשה בפועל

דוד ביטן:  הוא התחיל אבל עברנו אל שמוליק כדי שייתן נתונים וישר התחלתם לשאול אותו שאלות ושכחתם את ראש העיר

שמוליק קלמי: תפיסת הניהול לגבי בית המלון היא שעל פי מסמך המדיניות שרח"ל הוציאה לכל משרדי הממשלה ומתואמת עם כל משרדי הממשלה, יש מענה של משרדי הממשלה ברמת המלון

שמוליק קלמי:  בבית המלון יש נציג חינוך, נציג בריאות, נציג רווחה

שמוליק קלמי:  אלה אנשים יחסית קבועים שהגיעו בהתחלה אחת ליום, לאחר מכן הגיעו פעמיים בשבוע, על פי הסכמה שעשינו איתם ברמת השירות הנדרשת למלון הספציפי

שמוליק קלמי:  מסמך המדיניות הזה מגדיר איזה משרדי ממשלה, מי נמצאים שם, מה תפקידו של פיקוד העורף, מה תפקידו של מנהל הקהילה בתוך אותו מרחב

אלון שוסטר: איזה מסמך? זה שמונח בפנינו כאן?     

שמוליק קלמי: מסמך מדיניות

שמוליק קלמי:  לא, יש מסמך מדיניות שלנו

אלון שוסטר: אפשר לקבל אותו?     

שמוליק קלמי: אפשר לקבל אותו

שמוליק קלמי:  מי שכתבה אותו זאת גל וגל אמונה על התחום התרגילים ברח"ל

שמוליק קלמי:  היא בפועל כתבה את המסמך הזה

קארין אלהרר: מי אלה נותני השירות שם?     

שמוליק קלמי: אמרתי

שמוליק קלמי:  ככלל אלה כל המשרדים

קארין אלהרר: אבל אלה עובדי המשרדים או מתנדבים?     

שמוליק קלמי: המשרדים

שמוליק קלמי:  עובדי משרדים

שמוליק קלמי:  משרד הבריאות, משרד הרווחה, משרד החינוך

שמוליק קלמי:  יש כאן עוד שירותים שניתנים ברמת המרחב

שמוליק קלמי:  לצורך העניין בים המלח או בתל אביב

דוד ביטן: תעצור לרגע

דוד ביטן:  ראש המועצה, תסביר לנו איך בפועל אתה עובד מול משרדי הממשלה כדי לתת את השירות

ניר ונגר: כמו שנאמר כאן, יש משל"ט יומי של פיקוד העורף יחד עם המועצה, יושבים שם נציגי הקהילות, המועצות, העיריות, היישובים

ניר ונגר:  יושבים שם כל הרפרנטים ממשרדי הממשלה

דוד ביטן: יושבים באותה ישיבה

ניר ונגר: כל בוקר

אלון שוסטר: מי מנהל את הישיבה?         

ניר ונגר: פיקוד העורף

אלון שוסטר: פיקוד העורף הוא המנהל

ניר ונגר: כן

דוד ביטן: אבל אתה שם

ניר ונגר: כן

ניר ונגר:  מה שקורה בתוך המלונות מנוהל על ידי פיקוד העורף

ניר ונגר:  מה שקורה במרחב הציבורי מנוהל על ידי המועצה

ניר ונגר:  לכן אנחנו עובדים שכם אל שכם

יצחק פינדרוס: זה פשוט עובד

יצחק פינדרוס:  ראש המועצה מציג כאן מצגת

ניר ונגר: כן

ניר ונגר:  אני אלך הפוך

ניר ונגר:  כמו שאמרתי, עבודת שטח במלונות – נציג רשות קולטת, נציג קהילה, נציג פיקוד העורף

ניר ונגר:  עדכון מידע והעלאת צרכים – כל יום

ניר ונגר:  רציפות תפקודית, ניהול של פיקוד העורף

ניר ונגר:  משרד ראש הממשלה, פיקוד העורף, חינוך, תחבורה, צה"ל, משרד הבריאות, כל המשרדים

דוד ביטן: רח"ל, מה קורה בתל אביב ובירושלים? שם יש פיזור גדול מאוד של מלונות

שמוליק קלמי: יש בפועל שני מודלים שונים

שמוליק קלמי:  מודל אחד מדבר עלן ים המלח ועל אילת

שמוליק קלמי:  זה המודל שדיברנו עליו כאן עכשיו

דוד ביטן: טבריה בפנים?     

שמוליק קלמי: אמרתי

שמוליק קלמי:  יש שני מודלים

שמוליק קלמי:  לגבי ירושלים, נמצא כאן הנציג של עיריית ירושלים

דוד ביטן: בבקשה, בוא תסביר

שלמה איטח: ירושלים קלטה 15,000 מפונים

דוד ביטן: בכמה מלונות?     

שלמה איטח: בין 50 ל-60

שלמה איטח:  זה משתנה

דוד ביטן: איך אתה מרכז את זה?      

שלמה איטח: יש לנו חמ"ל שלנו

שלמה איטח:  בחמ"ל יושבים נציגים גם של היישוב שלומי שבמסגרת תוכנית מרחק בטוח נקלטו אצלנו

שלמה איטח:  מהיום הראשון הם העבירו כוח חלוץ אלינו ועשו את העבודה

שלמה איטח:  לקריית שמונה יש 10 נציגים אצלנו בחמ"ל וזה באופן קבוע מזה שבועיים

שלמה איטח:  הם מרכזים את כל הפעילות שלהם גם בירושלים וגם בים המלח

שלמה איטח:  לגבי שדרות וכל היישובים של העוטף, יש נציגים שלהם שנמצאים במלונות ועובדים מול חמ"ל מכלול האוכלוסייה שלנו ומעלים את כל הצרכים והדרישות

שלמה איטח:       צורת העבודה היא באמת דומה למה שהוצג כאן

דוד ביטן: מה עשית למשל בחינוך?     

שלמה איטח: הפתרונות

שלמה איטח:  יש כ-2,000 תלמידים שנקלטו במוסדות החינוך שלנו, מגני הילדים, חינוך מיוחד ובתי ספר

דוד ביטן: נקלטו במוסדות קיימים

שלמה איטח: כן

שלמה איטח:  במוסדות קיימים

קארין אלהרר: איפה הכנסת אותם?      

שלמה איטח: בכל בתי הספר

יצחק פינדרוס: בירושלים 250,000 תלמידים

קארין אלהרר: יש תקן לכיתה

אלון שוסטר: במוסדות החרדים יש הרבה מקום

יצחק פינדרוס: דווקא שם אין

קריאה: יש שם בעיה עם השכר של המורות

דוד ביטן: אתם היום באתם בבדיחות הדעת

אלון שוסטר: אנחנו באים מהעוטף

אלון שוסטר:  תן להתרענן

שלמה איטח: כארבעה בתי ספר ייעודיים נפתחו במוסדות ציבור כמו תיאטרון ירושלים ומקומות נוספים

שמוליק קלמי: יד ושם פתחו בית ספר

שמוליק קלמי:  הם פתחו מוסדות

שמוליק קלמי:  הם עשו עבודה יפהפייה

קארין אלהרר: אלה לא בתי ספר קיימים

שלמה איטח: גם

דוד ביטן: אם קלטתם בבתי ספר שלכם, אתם מקבלים ממשרד החינוך תקציב עבור הילדים האלה?     

שלמה איטח: לא ידוע לי שהגיע תקציב ממשרד החינוך אבל משרד החינוך הפעיל מרכזי למידה בחלק מבתי המלון הגדולים

שלמה איטח:  הוא הביא אמצעים שלו ופתח מרכזי למידה

דוד ביטן: בתוך המלון

שלמה איטח: בתוך המלון

קארין אלהרר: עם מורים?     

שלמה איטח: עם מורים

שלמה איטח:  כן

קארין אלהרר: מורים של משרד החינוך?     

אלון שוסטר: יש תוספת רצינית של עובדים במשרד החינוך

קארין אלהרר: תגידו, אתם עובדים עלי?     

שלמה איטח: עד כמה שידוע לי זה מופעל על ידי חברה שמופעלת על ידי משרד החינוך

שלמה איטח:  היא מגיעה עם מחשבים ניידים ומקיימת מתחמי למידה

שלמה איטח:  ילדי המפונים מגיעים למתחמי הלמידה ומקבלים תוכן חינוכי

דוד ביטן: ביום ראשון אנחנו יורדים לאילת

דוד ביטן:  סוכם עם מנכ"ל הכנסת שחבר כנסת יכול להישאר בלילה במימון של הכנסת

דוד ביטן:  מי שרוצה לבוא, מוזמן

יוראי להב-הרצנו: בעיניי הסוגייה הזו של הנתונים היא קריטית ואני לא מקבל תשובה עליה

דוד ביטן: למה אתה לא מקבל? על איזה נתונים אתה מדבר?     

יוראי להב-הרצנו: אני רוצה לדעת האם משרד התיירות או רח"ל או מישהו יודע איפה נמצאים המפונים

דוד ביטן: אתם מערבבים

דוד ביטן:  אמרתי שבשעה 13:30 אנחנו מסיימים את הדיון בנושא הזה של המפונים ועוברים לעניין אחר

דוד ביטן:  כאן אנחנו מדברים על התכלול, איך זה נעשה, מה נעשה ואם צריך שינויים

דוד ביטן:  כדי לא לערבב את הכול ביחד, חילקנו את הדיון לשני נושאים

דוד ביטן:       השר היה בדיון קודם ואמר שעד לאותו רגע הגישו לביטוח לאומי כמעט 80,000 אנשים

יוראי להב-הרצנו: אני לא מדבר על ביטוח לאומי

יוראי להב-הרצנו:  אני מדבר על איך הגורם המתכלל יודע

יצחק פינדרוס: איך יודעים תושבי קריית שמונה?     

דוד ביטן: הוא אמר שבכל מקום הם יודעים

דוד ביטן:  ביקשתם שמות

יוראי להב-הרצנו: לא ביקשתי שמות

דוד ביטן: שוסטר ביקש

דוד ביטן:  ביקשו את השמות

דוד ביטן:  אני מציע שתעבירו את זה למנהלת הוועדה וחבר כנסת שי רצה, יוכל לקבל

יצחק פינדרוס: הוא מדבר בדיוק על מה שדיבר חיים כץ

דוד ביטן: אבל חיים כץ פירט את הכול

שמוליק קלמי: אני אסביר מה קיים

שמוליק קלמי:  אני אעשה לכם סדר בכל נושא הנתונים

שמוליק קלמי:  ככלל, התחלנו בכל מתקני הקליטה בבתי המלון בתחילת הדרך עם מערכת שהוכנה מראש שנקראת תיבת נוח, שהתכלית שלה הייתה למפות את כל מי ששוכן בבית המלון כאשר בפועל 9,000 מפונים נרשמו במערכת הזאת

שמוליק קלמי:  היה קשה מאוד לרשום את האנשים מאחר שאנשים אמרו שהם לא נמצאים שם, הרשויות המקומיות לא שיתפו פעולה עם ההיבט הזה של הבאת הנתונים

אלון שוסטר: גם הרבה אנשים לא רצו שעוד פעם האח הגדול ידע היכן הם נמצאים

שמוליק קלמי: זה נכון

דוד ביטן: מה לעשות, אתה מממן אותם - הם צריכים להגיד

דוד ביטן:  איה מין טיעון זה?      

שמוליק קלמי: חברים, עד היום אנחנו נמצאים בנושא – גל מתעסקת גם בנושא הזה – של תשלום לרשויות המקומיות עבור השהייה שלהם בבתי המלון בראשית הדרך

שמוליק קלמי:  אנחנו רוצים לדעת מי האנשים שהיו ולא מקבלים את רשימת השמות הזאת מהרשויות עצמן ואנחנו לא יודעים לשלם להם את הכסף

קארין אלהרר: המלון לא יודע מי היה שם? הוא נותן להם חדרים

דוד ביטן: מספיק עם זה

דוד ביטן:  מספיק לחזור על זה

דוד ביטן:  היה כאן שר התיירות

דוד ביטן:  אני לא יודע אם אתה היית

יוראי להב-הרצנו: הייתי

דוד ביטן: הוא אמר שיש להם את כל הנתונים

דוד ביטן:  הכול באקסל

דוד ביטן:  הכול ממוחשב

יוראי להב-הרצנו: אני רוצה לדעת אם זה קרה

דוד ביטן: זה קרה

דוד ביטן:  הוא כבר אמר את זה

דוד ביטן:  יש את כל הנתונים

דוד ביטן:  אתם רוצים לחזור אחורה? אני אעביר לך את הצילום של אותה ישיבה

דוד ביטן:  חבר'ה, כך זה בלתי אפשרי

דוד ביטן:  אתם כל הזמן חוזרים אחורה

דוד ביטן:  אמרו שיש את כל הנתונים

דוד ביטן:  השר בא ויש כאן ושיקר?     

קארין אלהרר: הוא אמר שיהיה מחר

דוד ביטן: לא

דוד ביטן:  הוא אמר שרוב הנתונים בידינו, יש 30 מלונות שלא נתנו והם לא יקבלו כסף

דוד ביטן:  זה כל מה שהוא אמר

דוד ביטן:  אי אפשר כל פעם לחזור אחורה

יוראי להב-הרצנו: זה לא רק האם הנתונים קיימים

דוד ביטן: אותי הנתונים לא מעניינים

דוד ביטן:  תתייחסו כרגע לתכלול

יוראי להב-הרצנו: איך אתה יכול לתכלל בלי שיש לך נתונים?     

דוד ביטן: הם אומרים איך מתכללים ואיך עובדים

דוד ביטן:  על זה כל העניין

דוד ביטן:  נתונים – בישיבה הבאה

דוד ביטן:  בישיבה של שעה 13:30 תשאלו על הנתונים

דוד ביטן:  אתם רואים שעובדים ואם יש בעיות, מתקנים אותן

דוד ביטן:  ודאי שלא התחילו טוב כי זה קשה מאוד, זה לא דבר שעשו אותו בעבר

דוד ביטן:  אם תלכו לפי התוכנית הראשונית, כולם היו צריכים להיות בבתי ספר

דוד ביטן:  לקח זמן להתארגן ואתם מצפים שההתארגנות תהיה תוך יום וישלמו תוך יום

דוד ביטן:  זה לא הולך כך

דוד ביטן:  זה לא פשוט אבל אני רואה שיש תזוזה ואנשים עובדים ולכן אני לא מבין מה אתם רוצים

יוראי להב-הרצנו: שואלים שאלה

דוד ביטן: אין בעיה, תשאלו, אבל אתם כל הזמן חוזרים על השאלה אם יש את כל הנתונים

דוד ביטן:  אין 100 אחוזים של הנתונים

דוד ביטן:  ברור שאין

שמוליק קלמי: בהקשר הזה, כפי שעובדים בעיריית ירושלים, עובדים גם בתל אביב וגם בטבריה

שמוליק קלמי:  מעבר לרמת המלון, יש את רמת המרחב ברמת השירותים

שמוליק קלמי:  שירותי דואר, שירותים שהם מרחביים גם ניתנים והתושבים מקבלים דרך מערך הדיגיטל

שמוליק קלמי:  יש שם אתר ייעודי לכל נושא המפונים והם מקבלים משם את המידע

שמוליק קלמי:  הרמה השנייה היא רמת המחוז

שמוליק קלמי:  אמרתי, יש חמישה מחוזות ם משל"טים של פיקוד העורף

שמוליק קלמי:  יש את הרמה הלאומית שאנחנו מנהלים אותה ברמה הלאומית ואנחנו מסתכלים על פערים ברמה הלאומית ואל מול זה מייצרים את המענה

שמוליק קלמי:       אני חייב להשיב תשובה לגבי המידע

שמוליק קלמי:  כמו שאמרתי בהתחלה, היה קושי רב לייצר את המידע הזה

שמוליק קלמי:  הדרך היחידה לייצר את המידע הייתה מהרגע שמשרד התיירות קיבל אחריות על כל נושא ניהול המלונות

שמוליק קלמי:  הוא היה יכול להשית את האמירה שלו דרך התאחדות המלונות שמלון שלא הגיש רשימה על פי פרמטרים, לא יקבל כסף

דוד ביטן: זה נפתר

שמוליק קלמי: אני יכול לספר לכם את הקשיים שהיו בהתחלה של משרד התיירות כי אני עובד איתם כתף אל כתף בהקשר הזה

שמוליק קלמי:  היו שם מספרי תעודות זהות כפולות, היו שם לא מעט נתונים שאנחנו קוראים להם נתונים מלוכלכים

שמוליק קלמי:  מערך הדיגיטל עם מערכת יחד שהיא בעצם המערכת שאמורה לגבש את כל תמונת המצב גם מהרישום האישי שהבן אדם עשה

שמוליק קלמי:  ואפרופו, כמעט 47,000 אנשים נרשמו ל-יחד והם לא בבתי המלון אלא הם מחוץ לבתי המלון וזאת כדי שזה יאפשר להם שיפוי כספי בהמשך

דוד ביטן: היו כפילויות

דוד ביטן:  השר אמר את זה

שמוליק קלמי: היום אנחנו עומדים – נכון להבוקר – על 65,000 תושבים שנמצאים בבתי המלון והם ברמת סמך יחסית גבוהה

שמוליק קלמי:  נשארו עוד בסביבות 20,000 שעושים כרגע עיבוד לנתונים, מחזירים את המספרים למלונות, את תעודות הזהות, כדי שיטייבו אותם באופן מלא

קארין אלהרר: במלונות נמצאים גם אנשים שהם לא אפס-ארבע ואפס-שתיים

קארין אלהרר:  אתם יודעים להפריד ביניהם?     

שמוליק קלמי: כל תושב, ברגע שהוא נותן את תעודת הזהות שלו, זה עובר למערכת יחד שיודעת להריץ את זה רשות האוכלוסין כדי להבין מהיכן הבן אדם הזה

שמוליק קלמי:  זה רץ לביטוח לאומי וביטוח לאומי עושה את ההתאמה

שמוליק קלמי:  זאת גם תשובה לשאלה שלך

שמוליק קלמי:  היו לא מעט תושבים – אני יכול להגיד לכם ש-15,000 תושבים משדרות, ואני לא בא להכתים אף אחד – דיווחו בטופס של ביטוח לאומי שהם נמצאים בקהילה

שמוליק קלמי:  אל מול זה, זה לא יצר התאמה במספרים

שמוליק קלמי:  היה פער במספרים בין מספר התושבים של שדרות שאנחנו ידענו שהם בבית המלון, ידענו שהם ביישוב עצמו בשדרות וידענו שהם נמצאים בקהילה

שמוליק קלמי:  חוסר ההתאמה הזה, בהינתן והיו משלמים לאנשים באופן מיידי, היה מייצר מצב שיש לנו כפילויות

שמוליק קלמי:  לכן ביטוח לאומי קיבל את הרשימות של התיירות, עשה על זה הרצה על המערכות שלו ואל מול זה אמור לצאת דוח

שמוליק קלמי:  כרגע אנחנו יודעים שמי שנמצא באופן מובהק במלון אמור לקבל את הכסף בטווח הזמן המיידי ומי שנמצא בקהילה באופן מובהק - - -     

דוד ביטן: נאמר שהשבוע יתחילו לשלם לאנשים

שמוליק קלמי: נכון

קארין אלהרר: כשאתה שוכר דירה אתה צריך לשלם מראש

קארין אלהרר:  איפה אתה אמור להיות בין לבין?     

דוד ביטן: אין פתרון לעניין הזה

דוד ביטן:  קודם כל, לא כולם שוכרים דירות

דוד ביטן:  רוב האנשים הולכים למשפחות שלהם ומקבלים את הכסף

דוד ביטן:  זה לא העניין

קארין אלהרר: הם מקבלים סכום כסף מספיק גבוה כדי לשכור דירה

קארין אלהרר:  למה לא לאפשר להם?     

דוד ביטן: לזה אין פתרון

קארין אלהרר: המטרה היא מטרה מצוינת

קארין אלהרר:  הפתרון הוא פתרון טוב אבל אני מדברת על היישום שלו

דוד ביטן: זה לא נכון

דוד ביטן:  הפעם אני לא מסכים איתך

קארין אלהרר: אתה לא יודע מה אני רוצה להגיד

דוד ביטן: אני יודע מה את רוצה להגיד

דוד ביטן:  את מצפה שייתנו מראש את הכסף עוד לפני שהבן אדם הגיש את הבקשה? הוא מגיש את הבקשה, לוקח כמה ימים

קארין אלהרר: אין לי בעיה שיגיש את הבקשה

קארין אלהרר:  הוא מגיש את הבקשה כשהוא עוד במלון כי הוא יודע שב-1 בחודש הוא יוצא מהמלון

קארין אלהרר:  הוא רוצה לשכור דירה

קארין אלהרר:  איפה הוא יישן בתקופה בין לבין?      

דוד ביטן: אני חוזר למה שאמרתי

דוד ביטן:  לא כולם שוכרים דירות

דוד ביטן:  יש הרבה שהולכים למשפחות שלהם במרכז הארץ ולוקחים את הכסף

דוד ביטן:  לא יודע מה הם עושים

דוד ביטן:  זאת לא בעיה שלי

דוד ביטן:  זאת התמורה שהוא מקבל

דוד ביטן:  מי שרוצה לשכור דירה, אלה לא הרבה אנשים וזה מהסיבה הפשוטה שקשה לשכור דירה לחודש

דוד ביטן:  אני לא רוצה להיכנס איתך לוויכוח הזה

קארין אלהרר: יש לא מעט דירות שישמחו להשכיר אותן לחודש

דוד ביטן: כמעט ואין, אבל לא משנה

דוד ביטן:  מה בקשה? לא הבנתי מה הבקשה

דוד ביטן:  מה הבעיה ביישום? את אומרת שהיישום לא טוב

דוד ביטן:  מה הבעיה ביישום?     

יצחק פינדרוס: עזבי, השאלה מה בסוף בשורה התחתונה את מציעה

קארין אלהרר: אולי להחתים אותם על תצהיר? אני אומרת לכם שאני לא מצליחה להבין את ההיתכנות

דוד ביטן: הפעם אנחנו לא מבינים אותך

דוד ביטן:  מה את מבקשת?      

קארין אלהרר: תן לי להגיש בקשה שאתה בודק אותי שב-1 בחודש אני עוזבת את המלון

קארין אלהרר:  אל תממן לי מלון

דוד ביטן: נגיד שהוא שילם וקיבל אחרי ארבעה ימים

דוד ביטן:  מה בדיוק הבעיה עם זה?      

קארין אלהרר: מה זה שילם וקיבל אחר כך? הוא צריך לשלם שכירות מראש

דוד ביטן: בהתחלה אמרו שאין מספיק מלונות אבל הלכו ומצאו פתרון שיכולים לתת כסף ודרך אגב, זה כסף לא קטן

דוד ביטן:  משפחה עם שלושה ילדים מקבלת 21,000 שקלים נטו

דוד ביטן:  משפחה עם שני ילדים מקבלת 18,000 שקלים נטו

דוד ביטן:  זה הרבה מאוד כסף

דוד ביטן:  אמרו שיגישו ויוכלו לעזוב את המלון

דוד ביטן:  לקח זמן להגיש, גם לבדוק שאין כפילויות

קארין אלהרר: זה מה שאני שואלת

דוד ביטן: את אומרת שב-1 בחודש הוא צריך לעזוב את המלון ולמה הוא לא קיבל את הכסף

קארין אלהרר: לא

קארין אלהרר:  אני שואלת אם אני יכולה להגיש ועדיין להיות במלון מתוך הבנה שאני אקבל כסף ב-1 בחודש

קארין אלהרר:  ביום ההגשה אני צריכה להיות במלון?     

דוד ביטן: לדעתי זאת שאלה שהוא צריך לתת תשובה

דוד ביטן:  אם את עושה את זה, בתנאי שאת לא מקבלת על הימים האלה שהיית במלון

קארין אלהרר: חד משמעית

קארין אלהרר:  הכול בסדר

דוד ביטן: יש לך תשובה לזה?     

יצחק פינדרוס: על העתיד

שמוליק קלמי: בפועל אנחנו לא יודעים להגיד אם מישהו עכשיו נמצא במלון וחושב שהוא יצא עוד שבוע, יצא מחר

שמוליק קלמי:  הוא צריך להגיש את הבקשה

שמוליק קלמי:  ברגע שאנחנו רואים שהוא ביצע צ'ק אאוט מהמלון והוא לא נמצא בו, הוא יכול להגיש את התצהיר הזה ואז הוא יקבל את הכסף

שמוליק קלמי:  הכסף אמור לעבור יחסית מהר

קארין אלהרר: יום הגשת הבקשה

שמוליק קלמי: לא יודע להגיד

שמוליק קלמי:  זה ביטוח לאומי במסגרת ההסדרה של ביטוח לאומי

שמוליק קלמי:  ככלל, הבקשות שביטוח לאומי פתח הן רק עד ה-2 בנובמבר

שמוליק קלמי:  כל מי שעד ה-2 בנובמבר היה מחוץ למלונות

קארין אלהרר: זה כבר נגמר

דוד ביטן: מתי לדעתך הם יקבלו את הכסף?     

שמוליק קלמי: לדעתי כמה ימים

דוד ביטן: כל פעם שאתם רואים אותי, אתם אומרים כמה ימים

דוד ביטן:  מתי?     

יוראי להב-הרצנו: זה מה שקורה עם הנתונים שאומרים לי עוד כמה ימים

דוד ביטן: לא

דוד ביטן:  הנתונים כבר מוכנים

דוד ביטן:  עזוב

דוד ביטן:  בהתחלה אתה הצגת את הבעיה טיפלנו בזה לאורך מספר ישיבות ואתה ישבת בכל הישיבות

דוד ביטן:  אתה לא יכול להגיד שמה שהיה בהתחלה זה מה שקורה היום

דוד ביטן:  נכון?      

יוראי להב-הרצנו: אני לא אומר את זה

יוראי להב-הרצנו:  אני שואל

יצחק פינדרוס: הוא אומר שיש לו רשימה

דוד ביטן: קארין העלתה שאלה

דוד ביטן:  מה שאת אומרת קשה מאוד ליישום כי מבחינת מערך הנתונים, זה קצת בעייתי

שמוליק קלמי: יש כאן מערכת מורכבת

קארין אלהרר: יש דירות שמוכנים להשכיר, כמו שמשכירים לתיירים

קארין אלהרר:  תיירים באים ושוכרים דירות לתקופה קצרה

דוד ביטן: זה בעיקר בתל אביב

קארין אלהרר: לא נכון

קארין אלהרר:  יש גם בראשון וגם בבת ים

קארין אלהרר:  בכל מיני מקומות

דוד ביטן: את מדברת על דירה קטנה

קארין אלהרר: לא

קארין אלהרר:  אני אומרת לך נווה חוף

יצחק פינדרוס: עדיין הדירה יותר גדולה מחדר בשטח של 32 מטרים

קארין אלהרר: אני מדברת על דירה גדולה עם חמישה חדרים

דוד ביטן: אם אדם צריך לממן כמה אלפי שקלים ולקבל את הכסף אחרי יומיים, זה בעייתי? לא צריך להגזים

דוד ביטן:  עשיתם מכולם עניים

קארין אלהרר: לא כולם עניים אבל הוא לא עובד ולא מקבל משכורת

שמוליק קלמי: אני חושב שאת השאלה הזאת צריך להפנות לביטוח לאומי

שמוליק קלמי:  אתמול שוחחתי איתם והם היו עדיין בעיבוד הנתונים

דוד ביטן: מה שהיא מבקשת, תברר את זה בשבילה תן לה תשובה

דוד ביטן:  אתה לא חייב לתת את התשובה עכשיו

דוד ביטן:  תן לה את התשובה מחר או מוחרתיים

דוד ביטן:  תעשה אתה בירור בביטוח הלאומי

דוד ביטן:  אם אתה תפנה אליהם, תקבל תשובה במהירות אבל עד שישיבו לה, ייקח זמן

דוד ביטן:       ראש המועצה, אתה יכול היום להגיד ששיתוף פעולה עם משרדי הממשלה, קבלת הכספים, התכלול והכול הוא מספק מבחינת מועצה אזורית תמר?     

ניר ונגר: במקרה של מועצה אזורית תמר, בהחלט כן

ניר ונגר:  אני לוקח בחשבון שלמזלנו נשארנו מועצה איתנה ורשויות שהן פחות חזקות - - -     

דוד ביטן:  אילת למשל קיבלה 12 מיליון שקלים ממשרד הפנים

קארין אלהרר: הוא הוציא מכתב לראש הממשלה שהוא בקריסה

יצחק פינדרוס: הוא מדבר על משהו אחר

דוד ביטן: אני דיברתי בטלפון עם ראש עיריית אילת

דוד ביטן:  הוא קיבל את הכסף מהממשלה והוא מסודר

דוד ביטן:  הבעיה היא עם העסקים

ניר ונגר: גם אצלנו לפי דוח שהוצאתי אתמול, לעסקים שלנו בנובמבר יש ירידה של 80 אחוזים בפדיון

יצחק פינדרוס: למי יש ירידה? אני הייתי אצלו

יצחק פינדרוס:  המועצה מתפקדת, חבל על הזמן

יצחק פינדרוס:  החמ"ל מתפקד, חבל על הזמן

דוד ביטן: העסקים לא מתפקדים

יצחק פינדרוס: תלך לקניון, קפה אתה לא יכול לקנות שם

דוד ביטן: הטענה של ראש עיריית אילת וגם אתה אומר את זה שהאוכלוסייה שנמצאת במלונות לא קונה

דוד ביטן:  אלה לא תיירים

דוד ביטן:  זה עניין לוועדת כספים או לי לדון במתווה מיוחד

דוד ביטן:  זה לא קשור לתכלול

דוד ביטן:  ראש עיריית אילת קיבל ממשרד הפנים לבד 12 מיליון שקלים, שלא לדבר על מה שקיבל ממשרדים אחרים

דוד ביטן:  דיברתי איתו ומבחינתו כל הנושאים מטופלים

ניר ונגר: כבוד היושב ראש, שאלת ואני אענה

ניר ונגר:  יש פער בין רשות איתנה לבין רשות שהיא לא רשות איתנה ולא מסוגלת לשלם את פערי המימון לעוד שבועיים

דוד ביטן: אני הייתי סגן ראש עיר

דוד ביטן:  אתה לא משלם

דוד ביטן:  הקבלן לא מקבל את הכסף תוך יום

יצחק פינדרוס: הוא לא יכול ללכת להזמין משאית של משחקים בלי שיש לו כסף

דוד ביטן: אני לא אתווכח איתך על מה שכתוב בתנ"ך ומה כתוב בתלמוד, אבל בדברים האלה, תאמין לי שיש לי קצת ניסיון

דוד ביטן:  הייתי 29 שנים חבר מועצת עיר

יצחק פינדרוס: ואני 27 שנים כולל ראש עיר

דוד ביטן: עזוב

דוד ביטן:  לא צריך להגזים

יצחק פינדרוס: אני אומר לך שראשון זה משהו אחד וזה משהו אחר

דוד ביטן: משרד ראש הממשלה, יש לכם מה להוסיף על הדברים שנאמרו?     

איתמר בן גביר: ככל שתרצו הרחבה באיזו צורה אנחנו רואים את העבודה המיטבית ברמת הרשות או ברמת בית המלון, נוכל להציג

יוראי להב-הרצנו: איך אתם קשורים לאירוע?     

דוד ביטן: לא צריך מצגת

דוד ביטן:  תגיד כמה מילים

איתמר בן גביר: אני אגיד שמשרד ראש הממשלה בחודש האחרון פעל

דוד ביטן: על מה אתם אחראים? רח"ל, אתה מתכלל את כולם? רח"ל הוא משרד הביטחון

דוד ביטן:  תגיד על מה אתם אחראים ומה אתם עושים      

איתמר בן גביר: בעיקרון משרד ראש הממשלה מתעסק ונכנס לעומק היכן שיש סוגיות שאין להן בעל בית מוגדר

קארין אלהרר: כמו מה למשל?     

איתמר בן גביר:  לדוגמה סוגייה של אבטחה ומוגנות בבתי המלון

איתמר בן גביר:  זו סוגייה שהיא חוצת משרדים שלאו דווקא יש גורם ממשלתי אחד שיכול לקחת אחריות על כל האירוע

איתמר בן גביר:  זה אומר לבקר במלונות, לדבר עם אנשי המקצוע ולצאת עם מסקנות ולהגדיר באיזו צורה צריך לתת מענים ברמה המיידית

קארין אלהרר: מוגנות לא שייך למשרד הרווחה?     

איתמר בן גביר: לא

איתמר בן גביר:  מוגנות היא סוגייה שהיא מערבת בה גם את משרד הרווחה, גם את המשרד לביטחון לאומי, גם את משטרת ישראל, גם כמובן מענים של הרשויות המקומיות וזאת נגיד סוגייה שנופלת בין הכיסאות

איתמר בן גביר:  כאלה יש כמה וכמה סוגיות וגם דברים שקשורים במענים מיידים של משרדים אחרים לא מצליחים לטפל ואז אנחנו נכנסים לעובי הקורה ועושים את מיטב המאמצים

יוראי להב-הרצנו: אני ממש מצטער

יוראי להב-הרצנו:  הדברים שלך הכניסו אותי לבלבול

יוראי להב-הרצנו:  אני לא מצליח להבין

יוראי להב-הרצנו:  התכלול שלכם הוא סתימת חורים?     

איתמר בן גביר: אני אגיד שוב שאנחנו לא מתכללים את עבודת משרדי הממשלה ברמת בתי המלון

איתמר בן גביר:  את זה עושה משל"ט ינאי בליווי של משל"ט אחר

איתמר בן גביר:  אנחנו באים לטפל בסוגיות או שהן בין-משרדיות שלא מצליחות להיפתר או בסוגיות שאין להן בעל בית מוגדר

איתמר בן גביר:  כלומר, שזאת לא פרופסיה של חינוך או פרופסיה של רווחה

יוראי להב-הרצנו: אתם לא הגורם המתכלל

יוראי להב-הרצנו:  הגורם המתכלל מבחינתך זה משרד הביטחון

איתמר בן גביר: אני אומר שברמה הארצית, זה משל"ט ינאי של פיקוד העורף בליווי של משל"ט רח"ל

שמוליק קלמי: יש נציגים של מנכ"ל משרד ראש הממשלה

איתמר בן גביר: שאני אשמח להסביר עליהם

איתמר בן גביר:  כבר מהשבוע הראשון ביקרנו, גם המנכ"ל וגם עובדי המשרד, במלונות כדי להבין באיזה צורה אנחנו יכולים לייצר סדר היכן שצריך אותנו

איתמר בן גביר:  כלומר, יש מקומות מעולים בהם הרשות הקולטת לקחה אחריות אבל היכן אפשר לייצר סדר בהסדרה של העניין

איתמר בן גביר:  הוצאנו מנהלים בכירים משירות המדינה שהתנדבו לנהל את האופרציה, לסייע לרשויות הקולטות ברמה האזורית, ולטפל בבעיות שמשרדים אחרים לא מצליחים לפתור או שראש הרשות לא מצליח לפתור

איתמר בן גביר:  ברוב המקומות העבודה היא עבודה צמודה של אנשי המערך הממשלתי של משרד ראש הממשלה עם הרשות הקולטת או עם ראשי רשויות מפונות, שוב, לטפל בבעיות שהן בין-משרדיות או דברים שהם בגדר פערים מתמשכים שאף אחד לא מצליח לפתור אותם

דוד ביטן: צריך להבין שמשרד ראש הממשלה הוא משרד מתאם

יוראי להב-הרצנו: עד עכשיו אמרו לנו שמי שאחראי לתכלל זה משרד ראש הממשלה

דוד ביטן: כנראה שלא

דוד ביטן:  מי שמתכלל את זה, זה פיקוד העורף עם רח"ל יחד עם הרשויות המקומיות

דוד ביטן:  זה מה שרצו בהתחלה, להעביר את הסמכויות לרשויות

קארין אלהרר: רק רצינו לוודא

איתמר בן גביר: אני אומר שיש הבדל בין תכלול של העבודה במלונות, כלומר, מה קורה בכל אזור בכל מלון ברמת השירותים של איזה משרד עושה ובאיזה יום, לבין טיפול בסוגיות

איתמר בן גביר:      מבחינת העבודה שעשינו בחודש האחרון וגם בעקבות השיחה, ההמלצה שלנו היא שברמה האזורית, ברמה הרשותית, ההובלה תהיה ככלל של הרשויות הקולטות, כמובן בעבודה משותפת עם פיקוד העורף, עם משרד ראש הממשלה, עם הרשויות הנקלטות וכמובן נציגי משרדי הממשלה הרלוונטיים ברמה האזורית, וברמת בתי המלון, היכן שאפשר, כמובן היכן שיש מנהיגות מקומית, לרשות הנקלטת אבל שההובלה בכל זאת תהיה ההובלה של פרויקטורים של הרשויות הקולטות

איתמר בן גביר:  השלבים הבאים מבחינתנו, כדי להסדיר את העניין הזה, קודם כל להכיר בכך שהרשויות הקולטות לקחו על עצמן את האחריות הזאת ברוב המקרים, לייצר סטנדרט מאוד מאוד ברור בסיסי של איך זה נעשה

דוד ביטן: תודה

דוד ביטן:  משרד האוצר

דוד ביטן:  תעדכן אותנו מה סגרתם לאור אותה ישיבה שקיימנו אצלי

קארין אלהרר: איפה הכסף

דוד ביטן: הכסף קיים

דוד ביטן:  אין בעיה

ידידיה גרינוולד: אגף התקציבים, משרד האוצר

ידידיה גרינוולד:  באותה ישיבה עלו כמה נושאים, גם הנושא של תכלול שבו אנחנו נותנים מענה תקציבי גם לרשויות קולטות

ידידיה גרינוולד:  משרד הפנים כבר הקצה לבדו 34 מיליון שקלים ואמורים להקצות מנה נוספת לרשויות קולטות כאשר בצד השני גם הרשויות המפונות מקבלות מענה תקציבי

ידידיה גרינוולד:  ברשויות בדרום זה קצת יותר קל, זה באמצעות מינהלת תקומה, אבל גם לרשויות בצפון הוקצו 35 מיליון שקלים

דוד ביטן: הכסף כבר הגיע?     

ידידיה גרינוולד: כבר הגיע לרשויות המקומיות ויוקצו כספים נוספים

ידידיה גרינוולד:  יושב ראש הוועדה ביקש גם לבדוק את הנושא של היבילים שהעלה ראש מועצת תמר לגבי מקדמות התשלום

ידידיה גרינוולד:  אנחנו טיפלנו בעניין הזה גם מול החשב הכללי

דוד ביטן: הם מקבלים אוטומטית 80 על ה-20 אחוזים?     

ידידיה גרינוולד: זה מגיע ל-90 אחוזים ולא ל-80 אחוזים

ידידיה גרינוולד:  זה גם יהיה בתיאום

דוד ביטן: בוא נסכם את הנושא

מארק דכטיאר: כבוד היושב ראש, אני מהשלטון האזורי

מארק דכטיאר:  העברנו רשימה אליך דרך איציק לגבי מועצות מסוימות שעדיין יש יתרות פתוחות גם לתקופת המלחמה וגם לפני כן

מארק דכטיאר:  אתה כסגן ראש עיר מכיר את המימון, את כובד המימון על המועצות

מארק דכטיאר:  העברנו רשימה

דוד ביטן: לגבי מה? שעדיין לא קיבלתם כסף?     

מארק דכטיאר: יש מועצות אזוריות שעדיין יש הרשאות פתוחות מתחילת המלחמה ומלפני כן והכסף לא התקבל

דוד ביטן: אתה מכיר את זה?     

ידידיה גרינוולד: אני לא מכיר

ידידיה גרינוולד:  אני אשמח לקבל את הרשימה

דוד ביטן: אני לא ראיתי אותה

מארק דכטיאר: העביר אותה איציק אשכנזי

דוד ביטן: לא, הוא העביר לגבי בתי מלון

מארק דכטיאר: לא

דוד ביטן: ראיתי מה שהוא העביר לי

דוד ביטן:  מה שהוא העביר לי זה לא כסף שמגיע ממשרדי הממשלה

מארק דכטיאר: יש פירוט של משרדי הממשלה

דוד ביטן: הנה, הוא כאן עכשיו, תעביר לו את הרשימה ותוך יום הוא ייתן לך תשובה

דוד ביטן:  תוך כמה זמן אתה יכול לסיים את העניין?     

ידידיה גרינוולד: אני אעביר את זה באופן מיידי לחשב הכללי

דוד ביטן: אין בעיה

דוד ביטן:  אני לא ראיתי את זה

דוד ביטן:  מה שהוא שלח לי זה כמה מפונים יש בבתי מלון בכל מיני מועצות אזוריות

מארק דכטיאר: לא

מארק דכטיאר:  עשינו ממש עבודה

מארק דכטיאר:  יש 19 מועצות שהתפנו

דוד ביטן: בסדר

דוד ביטן:  אני רוצה לסכם את זה

דוד ביטן:  אם יש מישהו מחברי הכנסת, שרוצה להוסיף, בבקשה

שמוליק קלמי: אני רק רוצה תשובה לשאלה

שמוליק קלמי:  261 מיליון שקלים עברו היום למפונים

שמוליק קלמי:  מחר הם יראו את זה בחשבון הבנק שלהם

דוד ביטן: אתה מדבר על ביטוח לאומי?     

שמוליק קלמי: כן

שמוליק קלמי:  261 מיליון שקלים

דוד ביטן: לכמה אנשים? לכמה משפחות?     

שמוליק קלמי: אני דווקא שאלתי כמה לא קיבלו

דוד ביטן: כמה לא קיבלו?     

שמוליק קלמי: אני ממתין לתשובה

אלון שוסטר: יש לי שתי הערות אבל הערה אחת היא לישיבה הבאה

אלון שוסטר:  הייתי בטבריה ולגמרי במקרה ישבתי במלון שהוא לא מהמפוארים

אלון שוסטר:  היו בו ארבע קהילות שונות והאנשים שנמצאים שם - שמם במערכת - הם אנשים רציניים ביותר שעובדים

אלון שוסטר:  אומרים שמכירים את מה שאמרתם

אלון שוסטר:  פיקוד העורף, נציגים שם משרדי בריאות, רווחה וחינוך

אלון שוסטר:  אין תחושה של תכלול

דוד ביטן: אבל לא כל תלונה היא נכונה

דוד ביטן:  זה גם עניין של הרגשה

אלון שוסטר: נכון

אלון שוסטר:  בסדר אבל עדיין

אלון שוסטר:  השאלה שלי מתקשרת לעניין של האם האיש בקצה, שאתם תתנו את השם שלו באותה טבלה, הוא באמת חי עם אותה תחושת שליחות שראש המועצה רואה את הכול וזה מרשים ביותר אבל המשימה שלנו היא - החבר'ה שלנו משלומי ומקריית שמונה – לא הרגשתי שזה מספיק כמו שאנחנו רוצים

אלון שוסטר:  הייתי צריך להתחיל בזה שיש שיפור משמעותי ביותר ואפילו אני רוצה לומר מרגש

אלון שוסטר:  יש התנדבויות מסביב אבל עדיין אנחנו פזורים על מאות מוקדים של מלונות בארץ

אלון שוסטר:  ברור שצריך להתמקד בשליש התחתון שמנוהל כוללנית פחות טוב

אלון שוסטר:  זה חשוב משום שאנחנו בכלל בתחילת האירוע, בעיקר בצפון, ואין פרספקטיבה

אלון שוסטר:  אנחנו רוצים שהם ילכו ויש כבר משפחות, בני אדם, שהודיעו לעצמן ולמעסיקים שהם לא יהיו כאן

אלון שוסטר:  אנחנו צריכים לחזק את הקהילה, לתת תחושה של הצלחה באירוע המאוד מורכב שאנחנו אולי רק בתחילתו

אלון שוסטר:  לכן צריך לדאוג למקומות בהם הם לא מספיק חזקים ולא מספיק מנוהלים טוב

דוד ביטן: כן, אבל אי אפשר

דוד ביטן:  אלה מילים כלליות

אלון שוסטר: לא, הן לא כלליות

אלון שוסטר:  אני חושב שהם יודעים לעשות את העבודה

דוד ביטן: במקום שיש בעיות, פונים אליהם

אלון שוסטר: תאמין לי שאני אמסור אבל לא צריך כרגע את הפרטים

דוד ביטן: אל תמסור עכשיו

דוד ביטן:  תמסור להם

אלון שוסטר: צריך ללמוד אבל זה רחוק מדי וצריך להגיע למקומות ולבצע את המערכת שאנחנו יודעים לבצע עד המוצב האחרון

דוד ביטן: בעיות תמיד יהיו

דוד ביטן:  התפקיד שלהם הוא לטפל בבעיות שעולות

דוד ביטן:  אין פתרונות קסם לכל דבר באותו רגע

דוד ביטן:  אין דבר כזה

שמוליק קלמי: יש לנו מערכת שהתפקיד שלה הוא גם לאתר את הבעיות

שמוליק קלמי:  לצורך העניין, לגל יש מכלול שהתפקיד שלו הוא לייצר גם בקרה כפי שאתם עושים

שמוליק קלמי:  אתם בפועל מגיעים לבתי המלון, שואלים את האנשים, מדברים עם אנשים

שמוליק קלמי:  אנחנו מסתכלים על זה בשני קוונטים כאשר האחד הוא שאנחנו קודם כל מדברים עם משרדי הממשלה, מוודאים שהם נותנים את השירות, והדבר השני הוא שאנחנו בודקים מול האזרח בקצה

שמוליק קלמי:  מנסים לייצר תיאום ציפיות לרמת השירות כי רמת השירות היא לא כמו שהוא קיבל לפני המלחמה

שמוליק קלמי:  הדבר השני, אנחנו רוצים שרמת השירות תהיה בהתאם למה שהגדרנו לכלל הגופים שעובדים בתוך המרחב

שמוליק קלמי:  יש לנו מסד נתונים כזה שגל מוציאה אותו אחת ליום עם דוח אחד ליום לכל משל"ט כזה, עם בסביבות 30 בקרות, 40 בקרות ביום, כמה שאנחנו מצליחים לעשות ובסוף זה גם מתוחם לדש-בורד לאומי שמציג תמונת מצב על כל אחד ממשרדי הממשלה

שמוליק קלמי:      אני יכול לומר לכם שאני אישית דיברתי עם כל מנכ"ל של כל משרד ממשלתי רלוונטי

שמוליק קלמי:  הדש-בורד הזה נמצא גם אצלו והוא יודע לקבל את הדוח ולעשות גם תהליך פנימי

שמוליק קלמי:  כל הזמן אנחנו עושים טיוב לתהליכים אל מול מה שקורה

דוד ביטן: מה שכן, תהיו יותר בנושא של הבעיות

דוד ביטן:  ברור שלא כל תלונה היא נכונה ולפעמים זה עניין של הרגשה

קארין אלהרר: יש קהילות שכבר הולכות לשלב הבא

קארין אלהרר:  הולכות למגורים יותר קבועים

קארין אלהרר:  יש קהילה שעוברת לקריית גת

קארין אלהרר:  כדי לצמצם את הפיזור, אתם שוקלים גם העברה, מה שנקרא איחוד קהילות?     

אלון שוסטר: אופטימיזציה

שמוליק קלמי: אני אענה על זה בשני היבטים

שמוליק קלמי:  כל מה שקשור לאפס עד שבע, זאת מינהלת תקומה ואני ממליץ להביא אותם לכאן כדי שייתנו לכם הסבר מה התפיסה שלהם בהקשר הזה

שמוליק קלמי:  אל מול זה אנחנו כן עושים עבודה עם משרד התיירות

שמוליק קלמי:  אני אתן דוגמה

שמוליק קלמי:  קיבוץ אילון שהיה בדרום ביקש לעבור צפונה

שמוליק קלמי:  אישרנו לו לעבור למלון בצפת למרות שזה מלון שלצורך העניין נמצא כבר בטווח שהוא בגבול הגזרה, גם כדי שתהיה להם נגישות לאזור המחיה שלהם וגם עשינו איחוד קהילות תוך כדי

שמוליק קלמי:  אנחנו מסתכלים על זה גם בהיבט עתידי

אלון שוסטר: אפשרתם בקדמה, היכן שהם היו

קארין אלהרר: ביטן, זו נקודה חשובה

שמוליק קלמי: אנחנו גם מכינים תוכנית

שמוליק קלמי:  אני אתן לכם עוד דוגמה

שמוליק קלמי:  בהינתן ויתחילו לחזור ליישובים, מתי שיתחילו לחזור ליישובים, יישובי הדרום כנראה יחזרו לפני יישובי הצפון, ואנחנו מסתכלים על מה יתפנה בדרום ואל מול זה איך נכון לאחד את קריית שמונה בעיקר ואת היישובים הצפוניים

שמוליק קלמי:  גם לזה אנחנו בונים תוכנית שהיא תוכנית עתידית שתצא לפועל בהינתן וזה יידרש, גם כדי להצפין אותם לאזור טבריה וגם כדי לייצר מענה קהילתי

דוד ביטן: אמרו שהארכתם לאנשים את המועדים

איתמר בן גביר: לצערנו הרב החלטת הממשלה הגיעה מה שנקרא לדד-אנד שלה שזה היום

איתמר בן גביר:  זה ה-22 בנובמבר

איתמר בן גביר:  היא עכשיו נמצאת בתהליך של אישור טלפוני

דוד ביטן: אתם צריכים להודיע דחוף למלונות

דוד ביטן:  אנשים קיבלו מכתבים

איתמר בן גביר: זה לא רק במובן של טכנית מחר

איתמר בן גביר:  זה עניין של הארכות חוזרות ונשנות ולא מאפשרות - - -     

קארין אלהרר: זה תלוי בממשלה

שמוליק קלמי: אני רוצה לענות בהקשר הזה

שמוליק קלמי:  משרד התיירות וגם אנחנו העברנו לכל בתי המלון

שמוליק קלמי:  לכן מלבד מלון כפר המכביה שהוציא מכתב, בגלל המכתב הזה הוא קיבל על הראש בגלל המכתב הזה גם ממשרד התיירות

דוד ביטן: לא

דוד ביטן:  יש עוד מלונות שקיבלו מכתבים

שמוליק קלמי: יש מלונות מעטים

שמוליק קלמי:  זה בשוליים

שמוליק קלמי:  המלונות יודעים שאף אחד לא יצא, גם אין מישהו אחר שיתפוס את המקום במקומם כי אין כאן תיירים וגם אין תיירות פנים

שמוליק קלמי:  לכן כל האמירות האלה שאנחנו לא יודעים מה יקרה מחר, הן פחות רלוונטיות

שמוליק קלמי:  זה עניין פרוצדורלי כלכלי

שמוליק קלמי:  אני לא אומר שזה צריך להיות אבל בפועל, כפי שאנחנו מכירים את העניין, אנשים יושבים במקום, לא יזיזו אותם מטר

שמוליק קלמי:  העניין התקציבי, נמצא כאן משרד האוצר והם מכירים את זה היטב, מדובר על מיליארד שקלים שבסוף בהחלטת הממשלה מישהו צרי להגיד מהיכן לוקחים את הכסף הזה כל חודש קדימה כשמאריכים את השהייה

יוראי להב-הרצנו: לא מאריכים חודש קדימה

שמוליק קלמי: נכון

שמוליק קלמי:  לצערנו

שמוליק קלמי:  משרד הביטחון הגדיר שאנחנו מעוניינים בהארכה עד ה-31 בדצמבר

שמוליק קלמי:  זו הייתה אמירה חד משמעית של משרד הביטחון

דוד ביטן: נכון

שמוליק קלמי: אל מול זה, זה הלך לאוצר

שמוליק קלמי:  האוצר אולי יוכל להתייחס

דוד ביטן: לפי החלטת הממשלה, עד מתי מאריכים?     

שמוליק קלמי: היא מאריכה עד סוף שנה

שמוליק קלמי:  עד 31 בדצמבר

דוד ביטן: זה כל התקציב

דוד ביטן:  זה לא עניין של רח"ל

יעל דיין: אני מנכ"לית התאחדות המלונות ואני רוצה להגיד בשם המלונות

יעל דיין:  בשעה הזאת צובאים מאות תושבים על דלפקי המלונות

יעל דיין:  ההודעה המרגיעה שאומרת שצפויה החלטת ממשלה, לא מרגיעה אף אחד

יעל דיין:  כמו שכולנו יודעים, שום דבר לא גמור עד שהוא לא גמור

יעל דיין:  מבחינת מלונות זה בכלל לא משנה אם הם ייסגרו מחר כדי להמשיך ולארח עשרות אלפים

יעל דיין:  הם חייבים לקנות מזון, הם חייבים להיערך לוגיסטית וחייבים לטפל בכוח אדם

דוד ביטן: עד מתי אתם קיבלתם כסף?     

יעל דיין: ה-22

יעל דיין:  זה בכלל לא קשור לכסף

דוד ביטן: אני לא מבין מה את רוצה

דוד ביטן:  טענתם שלא קיבלתם

דוד ביטן:  דאגנו שקבלו עכשיו ואתם מתלוננים?     

יעל דיין: אין שום קשר

דוד ביטן: אתם רוצים זכות קדימה?     

יעל דיין: לא רוצים זכות קדימה

דוד ביטן: את יודעת מה? תוציאו את כולם

דוד ביטן:  בסדר? מספיק עם זה

דוד ביטן:  די

יעל דיין: אנחנו לא רוצים להוציא אף אחד

יעל דיין:  התשובות שלך לא רלוונטיות, לא ענייניות וסתם מתלהמות

דוד ביטן: מספיק

דוד ביטן:  לא רוצה לשמוע אותך

יעל דיין: בפועל מן הראוי שאנשים יקבלו - - -     

דוד ביטן: אני אוציא אותך

דוד ביטן:  לא רוצה לשמוע

יעל דיין: לא מפתיע

יעל דיין:  אתה מקשיב רק לעצמך

יעל דיין:  אנחנו לא מגזימים

דוד ביטן: צאי החוצה

יעל דיין: אין כאן עניין של כסף

דוד ביטן: צאי החוצה

יעל דיין: אתה אומר מה שבא לך

דוד ביטן: תוציאו אותה

יעל דיין: בשמחה אני אצא החוצה

דוד ביטן: צאי החוצה

דוד ביטן:  אתם לא רוצים? תוציאו את האנשים

דוד ביטן:  די, מספיק

דוד ביטן:  לא סומכים על הממשלה בשום דבר

דוד ביטן:  צאי החוצה בבקשה

יעל דיין: אנחנו רוצים ואנחנו מארחים

יעל דיין:  הממשלה לא מסוגלת לעמוד ב-

דוד ביטן: צאי החוצה

דוד ביטן:  צאי כבר

דוד ביטן:  הגזמתם

דוד ביטן:  עברתם את הגבול שלכם

יעל דיין: תתבייש

דוד ביטן: לא סומכים על הממשלה בכלום

דוד ביטן:  נו, באמת

דוד ביטן:  מה זה? מה הולך כאן? אני לא מבין

דוד ביטן:  יש גבול

דוד ביטן:  הם קיבלו בהתחלה תשלומים על התקופה של השהייה

דוד ביטן:  אז מה בדיוק הבעיה עם בתי המלון? מה הולך כאן? אני לא מבין

קארין אלהרר: הם צריכים להיערך

דוד ביטן: אז נערכים

דוד ביטן:  מה קרה? מה, הם מפחדים שהממשלה לא תיתן להם את הכסף?     

קארין אלהרר: כן

דוד ביטן: באמת, מספיק עם זה

דוד ביטן:  די

דוד ביטן:  יש גבול לכל דבר

דוד ביטן:  לכל טענה יש גבול

דוד ביטן:  התאחדות בלי המלונות צריכה להתבייש אם הם מדברים כך

קריאה: גם הממשלה

דוד ביטן: עוד יש לה חוצפה לבוא ולצעוק כאן

יוראי להב-הרצנו:  מאחר ולא מדובר בשהות קצרה ולא באירוח בבית מלון אלא זה הפך להיות מרכזים קהילתיים, אנשים צריכים לדעת שהם נשארים לפרק זמן ממושך יותר

דוד ביטן: החלטת הממשלה היא עד ה-31

דוד ביטן:  היום היא מקבלת באישור טלפוני

שמוליק קלמי: אנחנו מבינים את הנושא

שמוליק קלמי:  אנחנו בקשר עם הקהילות, אנחנו מבקרים בבתי המלון, אנחנו מדברים עם האנשים בדיוק כמוך

שמוליק קלמי:  אני רואה אותך מסתובב ויישר כוח על כך

שמוליק קלמי:  אל מול זה אנחנו ביקשנו להאריך את זה עד סוף השנה כיוון שאנחנו מודעים לעובדה שמצד אחד אנחנו לא יודעים מתי זה יסתיים ואיך זה יסתיים

שמוליק קלמי:  בקוונטים כאלה זה נכון לייצר את זה

קארין אלהרר: החלטה צודקת וטובה

יוראי להב-הרצנו: לגמרי

דוד ביטן: עד סוף השנה, בסדר, יקבלו

דוד ביטן:  בינתיים סגרו איתם את כל ההפרשים של העבר

דוד ביטן:  מה קרה לבתי המלון? בשביל לקנות אוכל הם צריכים לקבל מהממשלה מראש?     

קארין אלהרר: לא הבנתי, הם עושים להם טובה?      

דוד ביטן: לא, אף אחד לא עושה טובה

דוד ביטן:  אנחנו בתקופת מלחמה

דוד ביטן:  כולם צריכים להיות מתחת לאלונקה, גם בתי המלון

דוד ביטן:  המדינה היא לא כספומט

דוד ביטן:  אני לא מבין מה הולך כאן

דוד ביטן:  יש גבול לכל דבר

דוד ביטן:  אני לא אירגע כי זאת לא התנהגות של בתי מלון

דוד ביטן:  היא מייצגת את בתי המלון? זה נקרא ייצוג של בתי המלון? מישהו ברח מזה?     

שמוליק קלמי: אני יכול לומר שהם כמהים לאנשים

דוד ביטן: הם צריכים לקנות אוכל ועדיין לא קיבלו הודעה עד איזו תקופה הם יישארו במלון

דוד ביטן:  תגיד לי, זה נשמע לך?      יש לכם להוסיף משהו שקשור לנושאים של רח"ל?     

יוראי להב-הרצנו: לא

יוראי להב-הרצנו:  לדיון הבא

דוד ביטן: לחברי הכנסת יש שאלה?     

קארין אלהרר: לא

דוד ביטן: בואו נסכם את הנושא

דוד ביטן:  קודם כל, לעומת ההתחלה אנחנו נמצאים בשלב שהתכלול השתפר בצורה טובה

דוד ביטן:  הדברים נעשים גם מול משרדי הממשלה וגם מול הרשויות המקומיות שקולטות

דוד ביטן:  גם בערים כמו ירושלים ותל אביב בהן הפיזור גדול, אני רואה שיש התארגנות ואני חושב שבעניין הזה יש שיפור רציני

דוד ביטן:      אני מציע שלא נקיים עוד ישיבה בנושא הזה

דוד ביטן:  זו ישיבה רביעית שאנחנו מקיימים בנושא

דוד ביטן:  אני מציע שתשפרו את העניין הזה של אדם שנמצא בכל מלון ומלון דרך הרשויות המקומיות ודרך פיקוד העורף

דוד ביטן:  תעשו את זה מבחינה מקצועית איך שאתם רוצים אבל העיקר הוא שיהיה אדם בכל מלון ומלון שהוא ידע מה קורה באותו מלון, הוא יאזין לבעיות ולתלונות ויעביר אותן הלאה גם כפתרונות

דוד ביטן:      עכשיו אנחנו נפתח את הישיבה הבאה

דוד ביטן:  זאת אותה ישיבה אבל חילקנו אותה לשתי ישיבות

דוד ביטן:  חמש דקות הפסקה

דוד ביטן:      
     תודה